《泛舟》
元代·张仲深

出门看青山，迓此千里客。东皋载我舟，摇摇入州郭。

日暮江流长，坐永天宇阔。悠然增伟观，变化何倏忽。

云度山尾青，雨洒江面白。神工不可测，片月水中发。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。